# data[].attributes.body
Dato  lørdag 15. oktober 2022
Sted  F 15 Verksted
Adresse Albyalleen 60, Moss

Antall plasser 12
Aldersgrense 10 år

Påmeldingsfrist 12 oktober kl. 12:00
(Lærer sender påmelding til marthe på Galleri F 15)

# data[].attributes.attachment_caption
Fra prosessen til et av bildene til Cathrine Finsrud

# data[].attributes.body
Catrine Finsrud har lang erfaring med å lære bort grafikk til både barn og voksne. På dette kurset lærer dere teknikken Koldnål på sinkplate. Da bruker man en kraftig nål til å lage spor i trykkeplaten. Deretter påføres farge (trykksverte) som gnis inn i sporene i platen. Overskuddsfarge gnis av før platen er klar til å trykkes med. Selve trykkingen gjøres med en grafikkpresse.

# data[].attributes.body
Cathrine Finsrud (f.1977) er utdannet med Master i materialbasert kunst fra Kunsthøgskolen i Oslo. Hun bor og arbeider på Konnerud i Drammen. Finsrud har en bred faglig kompetanse. Hun jobber aktivt innenfor en rekke medier og fagområder som grafikk, metall, trearbeider og stedsspesifikke uteverk.

Arbeidene hennes består av materialbaserte og utforskende undersøkelser av steder, eller mer nøyaktig, menneskets relasjoner til natur, systemer og tid.

Finsrud har vært synlig på den lokale kunstscenen gjennom deltakelser i gruppeutstillinger som Østlandsutstillingen, Novemberutstillingen og åpent grafikkverksted på Konnerud. Hun har levert produksjoner til den kulturelle skolesekken, undervist i grafikk på fagskoler og holder jevnlig kurs, workshoper og tar trykkeoppdrag i sitt verksted.

Inneværende år har hun vist en stor soloutstilling på Buskerud Kunstsenter; «Dialogs in a space of solitude» og tilbrakt 5 uker på Island med prosjektet «Ecophilosophical Dialogue» som er støttet av kulturrådet.

Tidligere steds spesifikke innstallasjoner kan nevnes; Å samtale med trær, Oxygen og Naturskapt/Menneskeskapt på hhv Blefjell, Hardangervidda og Gilhusstranda. Separatutstillinger; InSe, Tilkjempet ro og Materialfilosofi på seilduksgalleriet i Oslo.

Innkjøpt bl.a Queen Sonja Printaward med Talking to Stars for Hurtigrutens nyeste flaggskig; MS Roald Amundsen, og i 2019 leverte hun arbeidet Stella Polaris til Radisson Blu Polar Hotel Spitsbergen.

Finn ut mer om Cathrine på hennes hjemmeside:
https://cathi.no/ eller
instagramkonto: https://www.instagram.com/cathrinefinsrud/